21.6.2011 Jurnalul Oficial al Uniunii Europene L 161/9 REGULAMENTUL DE PUNERE ÎN APLICARE (UE) NR. 590/2011 AL COMISIEI din 20 iunie 2011 de modificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce priveşte regimul de import al produselor ecologice din țări terțe (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 834/2007 al Consiliului din 28 iunie 2007 privind producţia ecologică şi etichetarea produselor ecologice, precum și de abrogare a Regulamentului (CEE) nr. 2092/91 (), în special articolul 33 alineatul (2) şi articolul 38 litera (d), întrucât: (1)  Regulamentul (CE) nr. 1235/2008 al Comisiei () a stabilit o perioadă de timp relativ scurtă pentru trimiterea de către organismele şi autoritățile de control a cererilor lor de recunoaştere în scopul certificării conformității produselor în conformitate cu articolul 32 din Regula- mentul (CE) nr. 834/2007. Având în vedere lipsa de experiență în ceea ce priveşte aplicarea directă, în afara teritoriului Uniunii, a normelor Uniunii privind producția ecologică şi etichetarea produselor ecologice, trebuie să se acorde mai mult timp organismelor şi autorităților de control care intenționează să solicite includerea în lista constituită în scopul certificării conformității produselor. (2)  În conformitate cu articolul 33 alineatul (2) din Regula- mentul (CE) nr. 834/2007, anexa III la Regulamentul (CE) nr. 1235/2008 a stabilit o listă de ţări terțe ale căror sisteme de producție şi măsuri de control pentru producția ecologică de produse agricole sunt recunoscute ca fiind echivalente cu cele prevăzute de Regulamentul (CE) nr. 834/2007. Având în vedere noile cereri și informații primite de Comisie din partea țărilor terțe de la ultima publicare a listei, trebuie luate în considerare anumite modificări, iar lista trebuie adaptată în consecință. (3)  Anumite produse agricole importate din Canada sunt în prezent comercializate în Uniune în conformitate cu dispozițiile tranzitorii prevăzute la articolul 19 din Regu- lamentul (CE) nr. 1235/2008. Canada a transmis Comisiei o cerere de includere în lista prevăzută în anexa III la respectivul regulament. Canada a transmis informațiile necesare în conformitate cu articolele 7 şi 8 din același regulament. Din examinarea acestor informații şi din discuțiile ulterioare purtate cu autori- tățile canadiene a reieşit că, în țara respectivă, normele privind producţia și controlul produselor agricole sunt () JO L 189, 20.7.2007, p. 1. () JO L 334, 12.12.2008, p. 25. echivalente cu cele prevăzute de Regulamentul (CE) nr. 834/2007. Comisia a examinat la fața locului normele de producție şși măsurile de control aplicate efectiv în Canada, în conformitate cu articolul 33 alineatul (2) din Regulamentul (CE) nr. 834/2007. (4) Autoritățile din Costa Rica, India, Israel, Japonia și Tunisia au solicitat Comisiei să includă noi organisme de control şi certificare și i-au furnizat acesteia garanțiile necesare cu privire la îndeplinirea condițiilor prealabile prevăzute la articolul 8 alineatul (2) din Regulamentul (CE) nr. 1235/2008. (5) La 30 iunie 2011 expiră data limită de includere a Repu- blicii Costa Rica și a Noii Zeelande pe lista prevăzută în anexa III la Regulamentul (CE) nr. 1235/2008. Pentru a evita perturbarea activităților comerciale, este necesar să se prelungească includerea acestor țări pe lista respectivă. Având în vedere experiența dobândită, includerea trebuie prelungită pentru o perioadă nedeterminată. (6)  Noua Zeelandă a transmis modificările de fond aduse specificațiilor relevante din anexa III la Regulamentul (CE) nr. 1235/2008 după recenta fuzionare a „Ministry of Agriculture and Forestry” (Ministerul Agriculturii şi Pădurilor) cu „New Zealand Food Safety Authority” (Autoritatea pentru Siguranţa Alimentară din Noua Zeelandă). (7)  Prin urmare, Regulamentul (CE) nr. 1235/2008 trebuie modificat în consecință. (83) Măsurile prevăzute de prezentul regulament sunt conforme cu avizul Comitetului de reglementare pentru producția ecologică, ADOPTĂ PREZENTUL REGULAMENT Articolul 1 Regulamentul (CE) nr. 1235/2008 se modifică după cum urmează: 1. La articolul 4, „31 octombrie 2011” se înlocuieşte cu „31 octombrie 2014”. 2. Anexa III se modifică în conformitate cu anexa la prezentul regulament.